**Dôvodová správa**

**Všeobecná časť**

Predkladaným návrhom zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej aj len „návrh zákona“) sa navrhuje zmena v okruhu nezaopatrených detí a to v tom zmysle, že nezaopatreným dieťaťom podľa tohto zákona by nebolo už dieťa rodiča, ktorý má alebo už mal tri nezaopatrené deti podľa tohto zákona s tým, že toto dieťa by sa stalo nezaopatreným dieťaťom podľa tohto zákona za splnenia aspoň jednej z nasledovných podmienok :

a) dieťa po ukončení povinnej školskej dochádzky sa sústavne pripravuje na povolanie štúdiom, alebo

b) dieťa po ukončení povinnej školskej dochádzky sa nemôže sústavne pripravovať na povolanie štúdiom, alebo vykonávať zárobkovú činnosť pre chorobu alebo úraz, alebo

c) dieťa je oslobodené od povinnosti dochádzať do školy, alebo

d) dieťa sa vzdeláva v základnej škole pre žiakov so zdravotným znevýhodnením, alebo

e) dieťa je neschopné sa sústavne pripravovať na povolanie alebo vykonávať zárobkovú činnosť pre dlhodobo nepriaznivý zdravotný stav, najdlhšie do dosiahnutia plnoletosti.

Predkladaný návrh zákona predovšetkým vychádza zo súčasných možností štátneho rozpočtu Slovenskej republiky a má okrem iného aj za cieľ prispieť ku konsolidácií verejných financií v súčasnej nie ľahkej ekonomickej kríze.

Návrh zákona je v súlade s Ústavou Slovenskej republiky, ústavnými zákonmi, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.

Predkladaný návrh zákona bude mať pozitívne vplyvy na verejný rozpočet, nebude mať žiadne sociálne vplyvy a ani vplyvy na životné prostredie. Neprináša nárok na pracovné sily a nemá vplyv na zamestnanosť a tvorbu pracovných miest, ani na podnikateľské prostredie.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** poslanec Národnej rady Slovenskej republiky Alojz Hlina

**2. Názov návrhu zákona**: Návrh zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov

**3. Problematika návrhu zákona**:

* 1. je upravená v práve Európskej únie:

- *primárnom*:

- články 48, 151 a 153 Zmluvy o fungovaní Európskej únie

- *sekundárnom* (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009)

1. legislatívne akty

- nie je upravená,

2. nelegislatívne akty

- nie je upravená,

- *sekundárnom* (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva – do 30. novembra 2009)

- Nariadenie (ES) Európskeho parlamentu a Rady č. 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 5/ zv. 5) v platnom znení,

- Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa ustanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30. 10. 2009) v platnom znení,

* 1. je obsiahnutá v judikatúre Súdneho dvora Európskej únie:

- bezpredmetné

**4.** **Záväzky Slovenskej republiky vo vzťahu k Európskej únii:**

1. lehota na prebratie smernice alebo lehota na implementáciu nariadenia alebo rozhodnutia

- bezpredmetné

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

- bezpredmetné

c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

- bezpredmetné

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

- bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**6. Gestor a spolupracujúce rezorty:**

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

1. **Vplyvy na rozpočet verejnej správy**

Návrh zákona má pozitívny vplyv na rozpočet verejnej správy.

1. **Vplyvy na podnikateľské prostredie**

Návrh zákona nemá žiadne vplyvy na podnikateľské prostredie.

1. **Sociálne vplyvy**

Návrh zákona nemá žiadne sociálne vplyvy.

1. **Vplyvy na životné prostredie**

Návrh zákona nemá vplyvy na životné prostredie.

1. **Vplyvy na informatizáciu spoločnosti**

Návrh zákona nemá vplyvy na informatizáciu spoločnosti.

**Osobitná časť**

**K Čl. I**

K bodu 1 [§ 3 ods. 3 písm. c)]

Týmto ustanovením sa ustanovuje, že nezaopatreným dieťaťom podľa tohto zákona už nebude dieťa, ktoré je dieťaťom rodiča, ktorý má alebo už mal tri nezaopatrené deti podľa tohto zákona, avšak s výnimkami ustanovenými v novom odseku 5 tohto paragrafu.

K bodu 2 (§ 3 ods. 5)

Týmto ustanovením sa ustanovuje, že nezaopatrené dieťa podľa tohto zákona je aj dieťa rodiča, ktorý má alebo už mal tri nezaopatrené deti podľa tohto zákona, ak dieťa:

a) po ukončení povinnej školskej dochádzky sa sústavne pripravuje na povolanie štúdiom, alebo

b) po ukončení povinnej školskej dochádzky sa nemôže sústavne pripravovať na povolanie štúdiom, alebo vykonávať zárobkovú činnosť pre chorobu alebo úraz, alebo

c) je oslobodené od povinnosti dochádzať do školy, alebo

d) sa vzdeláva v základnej škole pre žiakov so zdravotným znevýhodnením, alebo

e) je neschopné sa sústavne pripravovať na povolanie alebo vykonávať zárobkovú činnosť pre dlhodobo nepriaznivý zdravotný stav, najdlhšie do dosiahnutia plnoletosti.

**K Čl. II**

S ohľadom na predpokladanú dĺžku legislatívneho procesu sa navrhuje účinnosť zákona na 1. apríl 2014.